b'\n_START_ARTICLE_\nPjotr Timofejevi\xc4\x8d Haritonov\n_START_SECTION_\n\xc5\xbdivljenje\n_START_PARAGRAPH_\nHaritonov izvira iz kme\xc4\x8dke dru\xc5\xbeine. Kon\xc4\x8dal je srednjo \xc5\xa1olo. Po zaklju\xc4\x8dku pedago\xc5\xa1kih te\xc4\x8dajev, je bil u\xc4\x8ditelj v \xc5\xa1oli \xe2\x84\x96 12 v Ulan-Udeju, glavnem mestu dana\xc5\xa1nje Burjatije._NEWLINE_Leta 1938 je vstopil v Rde\xc4\x8do armado, nakar se je vpisal v Batajsko voja\xc5\xa1ko letalsko pilotsko \xc5\xa1olo Serova, ki jo je kon\xc4\x8dal leta 1940._NEWLINE_Ob za\xc4\x8detku velike domovinske vojne je bil pripadnik 158. lovskega letalskega polka (39. lovska letalska divizija, Severna fronta)._NEWLINE_28. junija 1941 se je namerno zaletel v nem\xc5\xa1ki bombnik Junkers Ju-88 in ga tako sklatil; za to dejanje je bil odlikovan z redom heroja Sovjetske zveze. Svojo letalsko pot je nadaljeval do septembra istega leta, ko je bil te\xc5\xbeko ranjen in poslan na rehabilitacijo. 8. junija 1944 so ga proglasili za heroja Sovjetske zveze._NEWLINE_V aktivno slu\xc5\xbebo se je vrnil \xc5\xa1ele leta 1944, a so ga premestili k zra\xc4\x8dni obrambi._NEWLINE_Po drugi svetovni vojni se je vrnil v vojno letalstvo. Leta 1953 je kon\xc4\x8dal \xc5\xa1e vojnoletalsko akademijo in postal namestnik poveljnika divizije._NEWLINE_Leta 1955 se je kot polkovnik upokojil. \xc5\xbdivel je v Donecku in delal v \xc5\xa1tabu Civilne obrambe mesta.'